Drač
Koliko samo truda ulaže zemljoradnik: sačuvati zrna do sjetve, pravodobno ih posijati, odnjegovati do plodova dobro bilje. Korov međutim raste s divljom revnošću – ne samo bez njege i pažnje, nego protiv svake pažnje, na sprdnju. O tome i jest poslovica: neće grom u koprive.

Zašto baš dobre biljke uvijek imaju manje snage?

Vidjevši bezizlaznost ljudske povijesti, što u dalekoj, najdaljoj prošlosti, što u danu današnjemu – pokunjeno pogneš glavu: da, zna se, takav je svjetski zakon. I mi se od njega nećemo otrgunti, nikada, nikakvim divnim zamislima, nikakvim svjetskim pokretima.

Do konca čovječanstva.

I svakom je živućemu dano samo: svoj rad – i svoja duša.

<references> 

Ruska književnost
20. stoljeće
Proza
Novela